**О Т Ч Е Т**

**За дейността на читалище „ВЪЗРАЖДАНЕ-1929“ за 2022 г.**

Основните приоритети в читалищната дейност през 2022 година бяха насочени към обогатяване на културния живот в селото и общината.

* Възпитаване и утвърждаване на националното самосъзнание и културната идентичност.
* Обмен между културите на различни етноси.
* Разширяване знанията на гражданите.

Целите и задачите ни бяха за обогатяване на културния живот, социалната и образователната дейност в селото.

Утвърждаване на народното читалище като общо достъпен център за библиотечно и информационно обслужване на населението.

Опазване на традиционните читалищни дейности-съхранение и популяризиране на автентичния фолклор, разширяване дейността на самодейния колектив.

Изграждане и развитие на ценностната система у младежите и децата.

Повишаване ролята на читалището в социалната и културната интеграция на различните общности.

**ОСНОВНИТЕ НИ ДЕЙНОСТИ СА:**

1. **Библиотечна дейност.**
2. **Художествена самодейност**.
3. **Материална база.**

Основните ни цели в библиотечната дейност през годината бяха поддържане и обогатяване на библиотечния фонд, подобряване на работата с читателите, организиране на мероприятия за честване на исторически събития и личности, работа с местната власт, училище и детската градина.

Библиотечната дейност е една от основните функции на читалището. В библиотеката се събират, обработват, съхраняват и предоставят за обществено ползване библиотечните услуги на населението. Тя осигурява свободен достъп на своите читатели, като библиотекаря обръща изключително внимание за привличане на нови читатели сред младите хора, за създаване на трайни навици за четене и получаване на знания и умения, чрез различни методи и форми на работа. Библиотеката при читалището работи на пълен работен ден, на пълна работна седмица, което дава достъп на читателите до библиотечния фонд и безплатен интернет.

За втора поредна година НЧ „Възраждане-1929“ печели проект по Програмата „Българските библиотеки-съвременни центрове за четене и информираност“. За 2022 година ново набавените книги са 135 тома.

Книжният фонд на библиотеката в момента е 7498 тома. За изминалата 2022 година библиотеката ни има 125 читатели, като 55 от тях са деца до 14 годишна възраст и 70 са над тази възраст. Раздадените библиотечни материали са 1100, а посещенията в библиотеката и читалнята са 858.

Интернетът се използва за изтегляне на научни статии, филми и развити теми по учебното съдържание за училището, хубави филми и музика.Освен това интернета често се използва за направа на справки за свободни работни места, следене на обяви, отчети и предложения от различни фирми и предприятия, предлагащи работа и възможности за учене.

Тук е мястото да отбележим, че библиотеката се нуждае от основен ремонт. Ново измазване на тавана и стените с фина мазилка. Поставяне на нова подова настилка и изхвърляне на сегашния мокет, който е на 38 години. Необходимо е да се помисли за премахването на дървеното отопление и замяната му с климатик, защото книгите трудно се опазват от напрашването от печката и тънат в прахоляци.

**2. ХУДОЖЕСТВЕНА САМОДЕЙНОСТ**

В момента към читалище „ВЪЗРАЖДАНЕ-1929“ продължават да функционират:

Женска певческа група с ръководител Емил Шарков

Детска танцова група с ръководител Надя Атанасова

За шеста поредна година се проведе и благотворителна кампания за подпомагане на децата сираци от община Гърмен „Да подадем ръка“. Кампания в която читалището участва активно и като институция и като участие на членове на настоятелството и щатния персонал в подготовката и провеждането на това благотворително събитие като осигуряване на самодейци и групи за концерта. Тази година за съжаление заради епидемичната обстановка концерт не се състоя.

Читалището в Горно Дряново се слави с организирането и провеждането на „Бабин ден“ с участието на над 140-150 жени от селото и гости от общината и други села. Ежегодно на тържеството присъства и Кмета на общината. Голям празник се прави и на Осми март.

1. **МАТЕРИАЛНА БАЗА**

Можем да кажем, че външно сградата е в добро състояние. Очакваме с нетърпение да получим отговор на внесената от ръководството на читалището Докладна записка до Кмета на общината от 18. 02. 2022 година. Имаме уверението от Кмета на общината, че тази година 2023 дългоочакваният ремонт на библиотеката ще бъде факт.

Изготвил: ………………………………

/Атичка Шаркова/

13. 01. 2023 год.

с. Горно Дряново

Председател:……………………

/Ибраим Мутаджиков/

**С П И С Ъ К**

**НА НАСТОЯТЕЛСТВОТО ПРИ НЧ „ВЪЗРАЖДАНЕ-1929“**

1. **ИБРАИМ ФАЗЛИЕВ МУТАДЖИКОВ –ПРЕДСЕДАТЕЛ**
2. **АТИЧКА ФЕИМОВА ШАРКОВА -СЕКРЕТАР**
3. **СЕЛВЕ КЕЗИМОВА ХОДЖОВА - ЧЛЕН**
4. **АТИДЖЕ ШУКРИЕВА ХОДЖОВА- ЧЛЕН**
5. **АМИДЕ ШУКРИЕВА РИМОВА - ЧЛЕН**

**ПРОВЕРИТЕЛНА КОМИСИЯ:**

1. **ФАТМЕ СЮЛЕЙМАНОВА ПАШОВА - ПРЕДСЕДАТЕЛ**
2. **ГЮЛФИЕ АЛИЛОВА ХОДЖОВА - ЧЛЕН**
3. **ЗЕЙНЕПА ИБРАИМОВА ЗАЙКОВА - ЧЛЕН**